CELEX: 62015TN0242
Language: ro
Date: 2015-05-18 00:00:00
Title: Cauza T-242/15: Acțiune introdusă la 18 mai 2015 – ACDA şi alţii/Comisia

20.7.2015   
            
            
               RO
            
            
               Jurnalul Oficial al Uniunii Europene
            
            
               C 236/45
            
         Acțiune introdusă la 18 mai 2015 – ACDA şi alţii/Comisia
   (Cauza T-242/15)
   (2015/C 236/61)
   Limba de procedură: franceza
   
      Părțile
   
   
      Reclamante: Automobile Club des Avocats – ACDA (Paris, Franţa), Organisation des Transporteurs Routiers Européens – OTRE (Bordeaux, Franţa), Fédération française des motards en colère – FFMC (Paris), Fédération française de motocyclisme (Paris) și Union nationale des automobile clubs (Paris) (reprezentant: M. Lesage, avocat)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               declararea acțiunii contencioase pe care au introdus-o ca fiind admisibilă;
            
         
               —
            
            
               anularea comunicării SA.38271 a Comisiei Europene din 28 octombrie 2014 privind ajutorul de stat SA.2014/N 38271 aferent Planului de relansare a rețelei de autostrăzi pe teritoriul francez, publicată în Jurnalul Oficial al Uniunii Europene (JOUE).
            
         
      Motivele și principalele argumente
   
   În susținerea acțiunii, reclamantele invocă cinci motive.
   
               1.
            
            
               Primul motiv este întemeiat pe faptul că Planul de relansare a rețelei franceze de autostrăzi (denumit în continuare „PRRA”) ar avea ca efect specific crearea unui avantaj pentru societățile concesionare de autostrăzi prin intermediul resurselor publice.
            
         
               2.
            
            
               Al doilea motiv este întemeiat pe o afectare a concurenței de către PRRA.
            
         
               3.
            
            
               Al treilea motiv este întemeiat pe o supracompensare a sarcinilor asumate de societățile concesionare de autostrăzi, care ar fi incompatibilă cu misiunea lor de interes economic general.
            
         
               4.
            
            
               Al patrulea motiv este întemeiat pe obstacolele în calea schimburilor comerciale dintre statele membre.
            
         
               5.
            
            
               Al cincilea motiv este întemeiat pe caracterul nelegal al modificărilor aduse PRRA în lipsa unei noi notificări a Comisiei, care să fie ulterioară comunicării SA.38271.